દરમિયાન પંજાબના અમૃતસરમાં ગઈકાલે રાતે દશેરા નિમિત્તે રાવણ દહનને નિહાળવા એકઠા થયેલા લોકો પર એક ટ્રેન ફરી વળતાં 60 લોકોનાં મોત નીપજ્યાં છે, જ્યારે 100થી વધુ લોકો ઘવાયા છે, જેમાં કેટલાકના હાથ તો કેટલાકના પગ કપાયા છે. જે વિસ્તારમાં રાવણ દહન કરવામાં આવ્યું હતું ત્યાં ટ્રેનના પાટા હતા, જેના પર ઊભા રહીને લોકો રાવણ દહનને નિહાળી રહ્યા હતા. એવામાં પૂરઝડપે આવેલી ટ્રેન પાટા પર જે લોકો ઊભા હતા તેઓને કચડતી ગઈ હતી જેને પગલે સ્થળ પર જ મોટી જાનહાનિ થઈ હતી.